# 

# 

**Turistička zajednica grada Zagreba  
Kaptol 5  
10000 Zagreb**

# OBAVIJEST ZA NOVINARE 2025/19

**TURISTIČKA ZAJEDNICA GRADA ZAGREBA JAČA POZICIJU ZAGREBA NA AMERIČKOM TRŽIŠTU U SURADNJI S *EXPEDIA GROUP***

**Zagreb, 3. listopada 2025.** – Turistička zajednica grada Zagreba (TZGZ) u suradnji s ***Expedia Group*** – jednom od najvećih svjetskih online putničkih agencija – pokrenula je novu promotivnu kampanju usmjerenu na tržište Sjedinjenih Američkih Država. Kampanja, koja je započela u rujnu i trajat će **tri mjeseca**, uključuje izradu posebne **landing stranice** i **display oglašavanje**, s naglaskom na kulturu i održivost Zagreba. Cilj je dodatno pozicionirati hrvatsku metropolu kao jednu od zelenijih i kulturno bogatijih europskih destinacija te inspirirati putnike da je otkriju i dožive na autentičan način.

„Tržište SAD-a naše je najvažnije emitivno tržište, a gosti iz Amerike već su godinama prvi po ostvarenim turističkim rezultatima u Zagrebu. U dosadašnjem dijelu godine bilježimo porast od 3% u noćenjima s američkog tržišta, što jasno pokazuje kako kontinuirane kampanje i stalna prisutnost na ovom tržištu daju rezultate. Nastavljamo s promocijom jer vjerujemo da upravo održivost, kultura i autentičnost ponude najbolje odgovaraju očekivanjima američkih gostiju,” istaknula je **direktorica TZGZ-a, Martina Bienenfeld**.

Nova kampanja temelji se na postojećem uspješnom partnerstvu između TZGZ-a i *Expedia Group*. Inicijativa iz 2023.–2024. usmjerena na tržišta SAD-a i Ujedinjenog Kraljevstva donijela je snažne rezultate: broj putnika porastao je za 6%, broj noćenja za 11%, a ukupna vrijednost rezervacija za 18%. Potražnja je dosegla vrhunac između ožujka i lipnja 2024., pri čemu je Zagreb nadmašio rezultate iz 2023. godine.

„Oduševljeni smo partnerstvom s Turističkom zajednicom grada Zagreba kako bismo privukli još više američkih turista u prekrasnu hrvatsku metropolu“, izjavila je **Jennifer Andre, globalna potpredsjednica za razvoj poslovanja, *Expedia Group Advertising***. „TZGZ je već ostvarila izvrsne rezultate koristeći našu mrežu turističkih medija za povezivanje s putnicima diljem svijeta, ističući Hrvatsku kao izvanredno odredište. Ova kampanja nadograđuje taj uspjeh s ciljem dodatnog podizanja svijesti o ljepoti Zagreba i njegovim naporima na području održivosti.“

Ovakve kampanje predstavljaju važan dio dugoročne strategije TZGZ-a u promociji Zagreba na međunarodnim tržištima, pri čemu se američko tržište ističe kao ključno zbog svoje veličine, potencijala i kontinuiranog rasta interesa za Zagreb i Hrvatsku.

# # #

Kontakt: Darja Dragoje

Odnosi s javnošću TZGZ

tel: +385-1-4898547

e-mail: [darja.dragoje@infozagreb.hr](mailto:darja.dragoje@infozagreb.hr)

fotografije: <http://media.infozagreb.hr/>

# # #

About Expedia Group

Expedia Group, Inc. brands power travel for everyone, everywhere through our global platform. Driven by the core belief that travel is a force for good, Expedia Group™ helps people experience the world in new ways and build lasting connections.

Expedia Group’s three flagship consumer brands are Expedia®, Hotels.com®, and Vrbo®. Its B2B arm, Private Label Solutions, delivers industry-leading technology solutions to fuel partner growth and success, while facilitating memorable experiences for travelers. Expedia Group Advertising helps partners extend their reach and connect with travelers across its travel sites and a broad range of offsite channels through its travel media network.

© 2025 Expedia, Inc., an Expedia Group company. All rights reserved. Expedia Group and the Expedia Group logo are trademarks of Expedia, Inc. CST: 2029030-50.

# # # For more information, visit [www.expediagroup.com](https://www.expediagroup.com). Follow Expedia Group on Facebook, Instagram, X and LinkedIn. Follow Expedia on Facebook, Instagram, TikTok, Pinterest, X and YouTube. Follow Vrbo on Facebook, Instagram, TikTok, Pinterest, and X. Follow Hotels.com on Instagram, TikTok, Facebook and X.

Media contact: [ahodgson@expediagroup.com](mailto:ahodgson@expediagroup.com)